Sunil Chhetri
Sunil Chhetri (1984-yil 3-avgustda tugʻilgan) — hind professional futbolchisi, hujumchi sifatida oʻynaydi. Hindiston Superligasining Bengaluru klubi va Hindiston milliy futbol terma jamoasi sardori. Barcha davrlarning eng buyuk hind futbolchilaridan biri sifatida eʼtirof etilgan. Sunil Chhetri milliy terma jamoa safida bugungi kunda faoliyat yuritayotgan futbolchilar orasida eng koʻp gol urgan toʻrtinchi eng yaxshi xalqaro futbolchi hisoblanadi. Undan oldinda Cristiano Ronaldo and Lionel Messi bor. Shuningdek, barcha davrlar toʻpurarlari orasida Ferenc Puskás bilan birgalikda beshinchi oʻrinni egallaydi. Hindiston milliy futbol terma jamoasi safida eng koʻp oʻyin oʻtkazgan futbolchi va barcha vaqtlardagi eng yaxshi toʻpurari. Chhetri oʻzining professional faoliyatini 2002-yilda Mohun Baganda boshlagan. Keyinchalik JCTga oʻtgan va u yerda 48ta oʻyinda 21ta gol urgan. Sunil Dehlida 59-bor boʻlib oʻtgan Santosh kubogida Dehli jamoasi tarkibida harakat qildi. U ushbu turnirda 6 ta gol urdi, shu jumladan Gujaratga qarshi oʻyinda xet-trik qayd etdi. Dehli chorak finalda Keralaga magʻlub boʻldi. U 2010-yilda Amerika Professional Futbol Ligasi jamoasi Kansas City Wizards bilan shartnoma imzoladi. 2011-yilda Hindistonning I-ligasiga qaytdi, u yerda Chirag Yunayted va Mohun Bagan jamoalarida oʻynadi. 2012—2013-yil mavsumida Lissabonda joylashgan Portugaliyaning Sporting (futbol klubi)ning zaxira jamoasida oʻynadi. Chhetri Hindistonga 2007, 2009 va 2012 yillardagi Neru kubogi, shuningdek, 2011, 2015 va 2021-yillardagi SAFF chempionatida gʻolib chiqishda yordam bergan. Shuningdek, u Hindistonga 2008 AFC Challenge Cupda gʻalaba qozonishda yordam berdi, bu esa ularga 27 yil ichida birinchi marta OFK Osiyo Kubogiga yoʻllanma berdi. Chhetri, shuningdek, 2007, 2011, 2013, 2014, 2017 va 2018—2019-yillarda olti marta AIFF yilning eng yaxshi futbolchisi deb topilgan. Chhetri 2011-yilda sportdagi yutugʻlari uchun Arjuna mukofotini, 2019-yilda Hindistonning toʻrtinchi eng yuqori fuqarolik mukofoti boʻlgan Padma Shri mukofotini oldi. 2021-yilda u Hindistonning sportdagi eng oliy mukofoti hisoblangan Khel Ratna mukofotini oldi va bu mukofotni olgan birinchi futbolchiga aylandi.